Document ID: /roh_data/filtered/fineweb-2-filterrobots_roh.jsonl.gz/63105

In tschercha da fastizis da DNA da capricorns
Flurin Leugger e sia squadra da perscrutaziun han sviluppà üna metoda per eruir spezchas da bes-chas cun agüd d’ün sistem da filtrar l’aua. Els han testà il nouv sistem cun agüd da la DNA dals capricorns, chi vivan i’l Parc Naziunal Svizzer.
A man da la DNA da capricorns i’l PNS es gnüda cumprovada üna nouva metoda da retschercha fond adöver da l’aua (fotografia: mad).
Mincha creatüra douvra aua per viver e plü bod o plü tard tscherchan eir las bes-chas la funtana d’aua. Saja quai per baiver, far bogn o per as rinfras-char. Cura cha las bes-chas bandunan darcheu la funtana da l’aua, ...